text: En del henvendelser - men ingen afgørende
  05 juni 2013 kl. 12.15
  Politiet har fået en halv snes henvendelser om drabet i Ragebøl ved Sønderborg. De har dog ikke givet et gennembrud i sagen.
  Politiet har fået en halv snes henvendelser i forbindelse med drabet på en 29-årig lettiske mand i Ragebøl ved Sønderborg.
  De har dog foreløbig ikke givet nogen afgørende spor i sagen.
  Derfor vil politiet stadig gerne høre fra mennesker, der har færdedes omkring den dræbtes adresse på Freltofte i Ragebøl.
  Politiet vil også gerne høre fra nogen, der ved hvilken personkreds, den dræbte havde kontakt med eller har set, hvem der kom i huset.
  Manden er formodentlig dræbt på et tidspunkt omkring onsdag i sidste uge. Drabet er sket med en steak-kniv, som er fundet i den dræbtes lejlighed. Den dræbte er blevet stukket i brystet.
  